ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Ιουνίου 1993 περί καθορισμού των ειδικών όρων εισαγωγής ζώντων διθύρων μαλακίων, εχινοδέρμων, χιτωνοφόρων και θαλασσίων γαστερόποδων, καταγωγής Μαρόκου

(93/387/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 91/492/ΕΟΚ του Συμβουλίου της 15ης Ιουλίου 1991 περί καθορισμού των υγειονομικών κανόνων που διέπουν την παραγωγή και τη διάθεση στην αγορά ζώντων διθύρων μαλακίων (1), και ιδίως το άρθρο 9,

Εκτιμώντας:

ότι εμπειρογνώμονες της Επιτροπής επισκέφθηκαν το Μαρόκο προκειμένου να διαπιστώσουν τους όρους παραγωγής και διάθεσης στην αγορά ζώντων διθύρων μαλακίων, εχινοδέρμων, χιτωνοφόρων και θαλασσίων γαστερόποδων-

ότι, σύμφωνα με τις διατάξεις του Μαρόκου, οι κτηνίατροι-επιθεωρητές που συνοδεύονται από τεχνικούς συνεργάτες της διεύθυνσης εκτροφής του Υπουργείου Γεωργίας και Αγροτικής Μεταρρύθμισης, φέρουν την ευθύνη του υγειονομικού ελέγχου των ζώντων διθύρων μαλακίων, εχινοδέρμων, χιτωνοφόρων και θαλασσίων γαστερόποδων καθώς και της επίβλεψης των όρων υγιεινής και καταλληλότητας της παραγωγής τους- ότι αυτή η ίδια νομοθεσία παρέχει στο Υπουργείο Αλιείας το δικαίωμα να επιτρέπει ή να απαγορεύει τη συλλογή ζώντων διθύρων μαλακίων, εχινοδέρμων, χιτωνοφόρων και θαλασσίων εχινόδερμων ορισμένων ζωνών βάσει έκθεσης από τη διεύθυνση εκτροφής και το επιστημονικό ινστιτούτο θαλάσσιας αλιείας-

ότι, σύμφωνα με τη νομοθεσία που ισχύει στο Μαρόκο, προβλέπεται η συστηματική αναζήτηση βιοτοξινών στα ζώντα δίθυρα μαλάκια που διατίθενται στην αγορά-

ότι η διεύθυνση εκτροφής και τα εργαστήριά της είναι σε θέση να εξακριβώνουν με αποτελεσματικό τρόπο την εφαρμογή της ισχύουσας νομοθεσίας στο Μαρόκο-

ότι οι αρμόδιες αρχές του Μαρόκου έχουν αναλάβει τη δέσμευση να ανακοινώνουν τακτικά και γρήγορα στην Επιτροπή πληροφορίες σχετικά με την ύπαρξη πλαγκτού που περιέχει τοξίνες στις ζώνες συλλογής-

ότι ο αρμόδιες αρχές του Μαρόκου έχουν παράσχει επισήμως διαβεβαιώσεις ως προς την τήρηση των κανόνων που περιλαμβάνονται στο κεφάλαιο V του παραρτήματος της οδηγίας 91/492/ΕΟΚ και για την τήρηση απαιτήσεων ισοδύναμων προς τις απαιτήσεις που προβλέπονται από την παρούσα οδηγία όσον αφορά την ταξινόμηση των ζωνών παραγωγής και μετεγκατάστασης, την έγκριση των κέντρων αποστολής ή καθαρισμού, τους ελέγχους δημόσιας υγείας και την επίβλεψη της παραγωγής- ότι, για κάθε πιθανή μεταβολή των ζωνών συλλογής, η Κοινότητα πρέπει να ενημερώνεται σχετικά-

ότι το Μαρόκο μπορεί να περιληφθεί στον κατάλογο των τρίτων χωρών που πληρούν τις προϋποθέσεις ισοδυναμίας, ο οποίος αναφέρεται στο άρθρο 9 σημείο 3 στοιχείο α) της οδηγίας 91/492/ΕΟΚ-

ότι οι διαδικασίες υγειονομικού πιστοποιητικού που αναφέρονται στο άρθρο 9 σημείο 3 στοιχείο β) i) της οδηγίας 91/492/ΕΟΚ πρέπει να περιλαμβάνουν τον καθορισμό ενός πρότυπου πιστοποιητικού, τη γλώσσα στην οποία πρέπει να συντάσσεται και την ιδιότητα του υπογράφοντος καθώς και το υγειονομικό σήμα που τίθεται στα δέματα-

ότι πρέπει, σύμφωνα με το άρθρο 9 σημείο 3 στοιχείο β) ii) της οδηγίας 91/492/ΕΟΚ, να οριοθετούν ζώνες παραγωγής από τις οποίες μπορούν να συλλέγονται και να εξάγονται προς την Κοινότητα ζώντα δίθυρα μαλάκια, εχινόδερμα, χιτωνοφόρα και θαλάσσια γαστερόποδα-

ότι, σύμφωνα με το άρθρο 9 σημείο 3 στοιχείο γ) της οδηγίας 91/492/ΕΟΚ, πρέπει να καταρτιστεί κατάλογος των μονάδων από τις οποίες επιτρέπεται η εισαγωγή διθύρων μαλακίων, εχινοδέρμων, χιτωνοφόρων και θαλασσίων γαστερόποδων- ότι οι μονάδες αυτές μπορούν να καταχωρηθούν στον κατάλογο μόνον εάν έχουν εγκριθεί επίσημα από τις αρμόδιες αρχές του Μαρόκου- ότι εναπόκειται επομένως στις αρμόδιες αρχές του Μαρόκου να διασφαλίσουν την τήρηση των απαιτήσεων που προβλέπονται για το σκοπό αυτό από την εν λόγω διάταξη-

ότι οι ειδικοί όροι εισαγωγής πρέπει να εφαρμόζονται με την επιφύλαξη των αποφάσεων που λαμβάνονται δυνάμει της οδηγίας 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (2)-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η διεύθυνση εκτροφής του Υπουργείου Γεωργίας και Αγροτικής Μεταρρύθμισης είναι η αρμόδια αρχή στο Μαρόκο προκειμένου να εξακριβώνει και να πιστοποιεί ότι τα ζώντα δίθυρα μαλάκια, εχινόδερμα, χιτωνοφόρα και θαλάσσια γαστερόποδα πληρούν τις απαιτήσεις της οδηγίας 91/492/ΕΟΚ.

Άρθρο 2

Τα ζώντα δίθυρα μαλάκια, εχινοδέρμα, χιτωνοφόρα και θαλάσσια γαστερόποδα καταγωγής Μαρόκου που προορίζονται για την κατανάλωση από τον άνθρωπο πρέπει να πληρούν τους ακόλουθους όρους:

1. Κάθε αποστολή πρέπει να συνοδεύεται από πρωτότυπο υγειονομικό πιστοποιητικό, αριθμημένο, δεόντως συμπληρωμένο, με ημερομηνία και υπογραφή, αποτελούμενο από ένα μόνο φύλλο, του οποίου το πρότυπο περιλαμβάνεται στο παράρτημα Α.

2. Τα παρόντα πρέπει να προέρχονται από τις εγκεκριμένες ζώνες παραγωγής που περιλαμβάνονται στο παράρτημα Β.

3. Τα παρόντα πρέπει να έχουν συσκευασθεί σε σφραγισμένες συσκευασίες, από την εγκεκριμένη μονάδα αποστολής ή καθαρισμού που περιλαμβάνεται στον κατάλογο του παραρτήματος Γ.

4. Κάθε συσκευασία πρέπει να φέρει ανεξίτηλο υγειονομκό σήμα που να περιλαμβάνει τουλάχιστον τις ακόλουθες ενδείξεις:

- χώρα αποστολής: Μαρόκο,

- είδος (κοινή και επιστημονική ονομασία),

- προσδιορισμό της ταυτότητας της ζώνης παραγωγής και αριθμό έγκρισης, της μονάδας αποστολής,

- ημερομηνία συσκευασίας, αποτελούμενη τουλάχιστον από την ένδειξη της ημέρας και του μηνός.

Άρθρο 3

1. Το πιστοποιητικό που αναφέρεται στο άρθρο 2 σημείο 1 πρέπει να συντάσσεται τουλάχιστον σε μία από τις επίσημες γλώσσες του κράτους μέλους στο οποίο διενεργείται ο έλεγχος.

2. Το πιστοποιητικό πρέπει να φέρει το όνομα, την ιδιότητα και την υπογραφή του κτηνίατρου της διεύθυνσης εκτροφής καθώς και την επίσημη σφραγίδα της. Όλες αυτές οι ενδείξεις πρέπει να έχουν διαφορετικό χρώμα από τις άλλες ενδείξεις του πιστοποιητικού.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 7 Ιουνίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 268 της 24. 9. 1991, σ. 1.

(2) ΕΕ αριθ. L 46 της 19. 2. 1991, σ. 1.

ΠΑΡΑΡΤΗΜΑ Α

ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ για τα ζώντα

- δίθυρα μαλάκια (1)

- εχινόδερμα (1)

- χιτωνοφόρα (1)

- θαλάσσια γαστερόποδα (1)

καταγωγής Μαρόκου που προορίζονται για την κατανάλωση από τον άνθρωπο στην Κοινότητα

Αριθ. αναφοράς:

Χώρα αποστολής: Μαρόκο

Αρμόδια αρχή: Υπουργείο Γεωργίας και Αγροτικής Μεταρρύθμισης, διεύθυνση εκτροφής

Ι. Προσδιορισμός των προϊόντων

- Είδος (επιστημονική φαντασία):

- Κωδικός αριθμός αν υπάρχει:

- Φύση της συσκευασίας:

- Αριθμός μονάδων συσκευασίας:

- Καθαρό βάρος:

- Αύξων αριθμός της εκθέσεως αναλύσεως (ενδεχομένως):

ΙΙ. Προέλευση των προϊόντων

- Εγκεκριμένη ζώνη παραγωγής:

- Ονομασία και αριθμός επίσημης έγκρισης:

- της μονάδος αποστολής (1):

- της μονάδος καθαρισμού (1):

ΙΙΙ. Προορισμός των προϊόντων

Τα προϊόντα αποστέλλονται

από:

(τόπος αποστολής)

στη:

(χώρα και τόπος προορισμού)

με (μεταφορικό μέσο):

Όνομα και διεύθυνση του αποστολέα:

Όνομα του παραλήπτη και διεύθυνση του τόπου προορισμού:

IV. Υγειονομική επικύρωση

Ο κάτωθι υπογεγραμμένος επίσημος κτηνίατρος-επιθεωρητής πιστοποιώ ότι τα ζώντα προϊόντα που περιγράφονται ανωτέρω:

1. συλλέχθησαν και ενδεχομένως μετεγκαταστάθηκαν και μεταφέρθηκαν σύμφωνα με τους κανόνες υγιεινής που καθορίζονται στα κεφάλαια Ι, ΙΙ και ΙΙΙ του παραρτήματος 91/492/ΕΟΚ-

2. αποτέλεσαν αντικείμενο χειρισμού και ενδεχομένως καθαρισμού και συσκευάστηκαν σύμφωνα με τους κανόνες υγιεινής που καθορίζονται στο κεφάλαιο V του παραρτήματος της οδηγίας 91/492/ΕΟΚ-

3. αποτέλεσαν αντικείμενο ελέγχου σύμφωνα με τις διατάξεις του κεφαλαίου VI του παραρτήματος της οδηγίας 91/492/ΕΟΚ-

4. - πληρούν τις διατάξεις του κεφαλαίου V του παραρτήματος της οδηγίας 91/492/ΕΟΚ και είναι επομένως κατάλληλα για άμεση κατανάλωση από τον άνθρωπο (2),

- προορίζονται να καθαριστούν στη μονάδα καθαρισμού που αναφέρεται στο σημείο ΙΙ (1).

Έγινε , την

(Τόπος) (Ημερομηνία)

Επίσημη σφραγίδα

(Υπογραφή του επίσημου επιθεωρητή)

(Όνομα με κεφαλαία, τίτλος και ιδιότητα του υπογράφοντος)

(1) Διαγράφεται η περιτή ένδειξη.

(2) Διαγράφεται η περιτή ένδειξη.

ΠΑΡΑΡΤΗΜΑ Β

ΕΓΚΕΚΡΙΜΕΝΕΣ ΖΩΝΕΣ ΠΑΡΑΓΩΓΗΣ ΓΙΑ ΕΞΑΓΩΓΗ ΠΡΟΪΟΝΤΩΝ ΤΟΥ ΜΑΡΟΚΟΥ ΣΤΗΝ ΚΟΙΝΟΤΗΤΑ Ι. Ζώνες παραγωγής που πληρούν τους όρους που καθορίζονται στο κεφάλαιο Ι σημείο 1 στοιχείο α) του παραρτήματος της οδηγίας 91/492/ΕΟΚ του Συμβουλίου

/* ΠΙΝΑΚΕΣ: δείτε Ε.Ε. */

παραγωγής που πληρούν τους όρους που καθορίζονται στο κεφάλαιο Ι σημείο 1 στοιχείο β) του παραρτήματος της οδηγίας 91/492/ΕΟΚ

ΠΑΡΑΡΤΗΜΑ Γ

ΚΑΤΑΛΟΓΟΣ ΤΩΝ ΕΓΚΕΚΡΙΜΕΝΩΝ ΜΟΝΑΔΩΝ ΓΙΑ ΕΞΑΓΩΓΗ ΣΤΗΝ ΚΟΙΝΟΤΗΤΑ Ι. Μονάδες αποστολής

/* ΠΙΝΑΚΕΣ: δείτε Ε.Ε. */